Det er indspillet i [[Rosenberg-studiet]] i foråret 1972 med Ivar Rosenberg som lydtekniker. Albummet skulle oprindelig have været udgivet på et nystartet [[pladeselskab]] ved navn Forårstegn, ledet af [[Allan Mylius Thomsen]], der også designede (men ikke tegnede) pladecoveret. Det lykkedes imidlertid ikke at skaffe penge til at starte pladeselskabet op; bl.a. endte et støttearrangement for projektet i [[Odd Fellow Palæet]] med et stort underskud.<ref>Bille (1984): s. 38</ref> Sebastian skrev i stedet kontrakt med [[EMI]], der udsendte pladen den 17. oktober 1972.<ref>Bille (1984): s. 46</ref> Albummet blev oprindeligt udsendt som [[LP]] og blev genudsendt som CD i 2010 som en del af bokssættet [[Dansk Rock Historie 1965-1978]].
Musik